**19. skotuvis runys konkursa „VUOLYUDZĀNI”**

**nūlykums**

**Konkursa mierkis**

* Styprynuot nacionalū identitati, veidojūt izpratni par latgalīšu autoru vuorda muokslu,

latgaliski raksteita teksta vierteibu, izteiksmeibu

* Atteisteit školānu skotuvis runys meistareibu, emocionalitati, ceļt runys kulturu
* Izkūpt latgalīšu rokstu volūdu

**Organizātuoji**

* Latgalīšu volūdys, literaturys i kulturviesturis školuotuoju asociaceja (LVLKŠA)
* Rēzeknis nūvoda pošvaļdeiba
* Rēzeknis Vaļsts 1. gimnazeja

**Konkursa nūtikšonys laiks i vīta**

* Konkurss nūteik **2019. goda 13. aprelī** **Rēzeknis Vaļsts 1. gimnazejā, Viļānu īla 2**
* Suokums — 10:00
* Daleibnīku registraceja: 9:00–9:50

**Daleibnīki**

* Konkursā pīsadola pyrmsškolys vacuma bārni, 1.–12. klašu školāni, studenti
* Nu vīnys školys pīsadola na vairuok par 2 školānim nu kotrys klašu grupys
* Nu vīnys školys pīsaceitajim daleibnīkim vālams najimt vīnaidus dorbus
* Iz konkursa navest dailrunuotuoju, kurī nazyna sovu tekstu nu golvys

**Konkursa gaita**

* Konkurss nūteik pa vacuma grupom: pyrmsškola, 1.–4. kl., 5.–8. kl., 9.–12. kl., studenti
* Kotrys konkursa daleibnīks sagatavej 2 daildorbu fragmentus latgaliski
* Īteicamuos temys: es pats, saime, volūda, muns nūvods, Tāvu zeme, breiveiba
* 1. konkursa kuortā kotrys daleibnīks runoj pyrmū prozys voi dzejis fragmentu, bet 2.

 kuortā — ūtrū sagataveitū prozys voi dzejis fragmentu

* Kotra literaruo dorba lasejuma garums nadreikst puorsnēgt 3 min.
* Konkursu paprīšku īteicams organizēt školuos

**Viertiešona**

* Konkursantus viertej LVLKŠA i RTA izveiduota komiseja
* Viertej dorba atbiļsteibu školāna vacumam, teksta zynuošonu, kontaktu ar

 klauseituojim, prasmi atkluot daildorba nūskaņu, īsakļaušonu laikā

**Apbolvuošona**

* Atkareibā nu rezultatu konkursa uzvarātuoji kotrā vacuma grupā sajam diplomus i bolvys voi pīminis bolvys i Atzineibys rokstus. Par školānu sagataveišonu konkursam teik gūdynuoti i jūs pedagogi
* Pīteikumus syuteit iz LVLKŠA leidz **5. apreļam.** Syuteit iz **e-postu: lvlksa@inbox.lv,** nūruodūt školāna vuordu, uzvuordu, školu, klasi, školuotuoju, taipat — daildorba autoru i nūsaukumu. Vaira informacejis — pa tel. 26481524.

LVLKŠA